recursal/SuperWikiNEXT-32B huggingface dataset:
Република Албанија по својата положба е балканска и средоземна земја. Меѓутоа заради бројни природни препреки (густи мочуришта во приморјето, високи планински венци во позадината) и долгата изолација во меѓународните односи, земјата била долго сообраќајно одвоена од соседните земји. Главниот град на земјата, Тирана, е средиштен сообраќаен јазол на земјата.

Железнички сообраќај
--------------------

Патнички воз во Албанија
Вкупната должина на железничката мрежа во Албанија е само 447 km (2006 година) и целата е со стандардна ширина на колосекот. Во земјата постојат три железнички линии: Тирана – Драч, Валона – Рогозина – Драч – Скадар – граница со Црна Гора и Рогозина – Елбасан – Подградец.

Не постои градска железница.

Железничка врска со соседните земји:

* Косово Косово – не
* Македонија Македонија – не
* Грција Грција – не
* Црна Гора Црна Гора – да, само за товарен сообраќај

Патен сообраќај
---------------

Патната мрежа во Албанија во 2011 година
Вкупната патна мрежа во Албанија е 18.000 km (2002 година), од тоа 7.020 km со тврда подлога (бетон, асфалт).

По падот на комунизмот во 1991 година, Албанија почна да ја надградува својата примитивна патна инфраструктура со првиот магистрален пат Тирана - Драч. По 2000 година, патната инфраструктура е драсично подобрена и покрај недостатокот на фондови.

Денес Албанија има три автопати.

Воден сообраќај
---------------

Поглед на пристаништето во Драч
Развиен е морскиот и езерскиот сообраќај. Главни морски пристаништа се Драч, Валона и Саранда. Најпознато езерско пристаниште е Подградец на Охридското Езеро.

Гасоводи и нафтоводи
--------------------

Гасовод: должината на гасоводот е 119 km (1996 година)  

Нафтовод: должината на нафтоводот е 196 km (1996 година)

Воздушен сообраќај
------------------

Аеродромот во Тирана
Во Албанија официјално постојат 12 аеродроми (2002 година), од кои 4 со цврста подлога. Од нив само еден е со меѓународен карактер, меѓународниот аеродром „Мајка Тереза" во Тирана.
**Тајната на мојот успех** (англиски: *The Secret of My Success*) е американски филм од 1987 година, во режија на Херберт Рос. Главните улоги ги толкуваат: Мајкл Џеј Фокс и Хелен Слејтер.

Содржина
--------

Брентли Фостер (го ига Фокс) е образовано момче од Канзас, кое отсекогаш сонувало да стане познато во Њујорк. Но, кога ќе пристигне таму, тој сфаќа дека е многу тешко да се најде работа, но и девојка. Брентли го посетува својот вујко, кој е сопственик на голема компанија и добива работа во одделот за испорака на поштата.

Наводи
------

1. ↑  *Антена*, број 859, 12.12.2014, стр. 22.
2. ↑  *Антена*, број 869, 20.2.2015, стр. 22.
3. ↑  „Тајната на мојот успех", *Антена*, број 888, 3.7.2015, стр. 25.
**„Поп дива"** (англиски: *Pop diva*) е роман за деца на англиската писателка Синди Џефрис од 2007 година. Романот е дел од серијалот „Училиште за славни" (како шеста книга), објавен на македонски јазик во 2012 година, во издание на издавачката куќа „Детска радост" од Скопје, како дел од библиотеката „Тин".

Содржина
--------

Романот се состои од следниве поглавја:

* Ново полугодие
* Вечерата
* Плановите на Поп
* Час
* Задевајќи ја Поп
* Мал застој
* Добра идеја
* Кошмарот на снимањето
* Тага
* Лекцијата е научена
* Работа

Технички податоци
-----------------

Книгата има 84 страници, со големина од 20 сантиметри и мек повез. Таа е каталогизирана во НУБ „Св. Климент Охридски", Скопје и ја носи меѓународната ознака ISBN 978-608-228-112-4. Преводот го извршила Славица Арсова, дизајнот и графичко-ликовното уредување го извршил Жарко Туниќ, а лектурата е дело на Лорета Шкиљевиќ. Книгата е отпечатена во печатницата „Напредок" од Тетово.

Наводи
------

1. ↑  Синди Џефрис, *Училиште за славни - Поп дива* Скопје: Детска радост, 2012.
2. ↑  Синди Џефрис, *Училиште за славни - Поп дива* Скопје: Детска радост, 2012.
**Беатриче** е измислен лик во драмата на Вилијам Шекспир *Многу врева за ништо*. Во претставата, таа е внука на Леонато и братучетка на Херој. Атипично за романтичните хероини од шеснаесеттиот век, таа е жестока и остроумна; овие одлики наведоа некои научници да ја означат Беатриче како протофеминистички лик. За време на претставата, таа е измамена да се заљуби во Бенедик, војник со кој има „весела војна".

Беатриче, внуката на Леонато, кој е гувернер на Месина, и братучетка на херојот во Шекспировата „Многу врева за ништо". Беатриче е жестока, духовита поткрепа за нејзиниот послушен, нежен братучед и совршено одговара за Бенедик, кој исто така избегнува брак.

Наводи
------

1. ↑  Beatrice
The Vagabond (1916)
**Скитник** (англиски: *The Vagabond*) - американски филм од 1916 година, во режија на Чарли Чаплин, кој е автор и на сценариото и ја игра главната улога, заедно со Една Пурвианс (*Edna Purviance*), Ерик Кембел (*Eric Cambell*), Алберт Остин (*Albert Austin*), Хенри Бергман (*Henry Bergman*) и Џон Ранд (*John Rand*).

Содржина
--------

Во филмот Чаплин глуми сиромашен виолинист кој свири по кафеани со цел да заработи пари. Така, тој започнува да свири во еден бар и собира пари од гостите, кои пак ја слушаат музиката која истовремено ја свири еден дувачки оркестар. Поради тоа, тој влегува во конфликт со водачот на оркестарот (го игра Ранд). Потоа, виолинистот заминува на село, каде спасува една девојка (ја глуми Пурвианс), која живее како слугинка на група Цигани при што нивниот водач (го глуми Кембел) безмилосно ја тормози девојката. Кога успеваат да побегнат на сигурно, девојката среќава еден сликар, кој ѝ прави портрет. Подоцна, на неговата изложба, една богата жена во сликата ја препознава својата одамна изгубена ќерка. Така, девојката повторно си го наоѓа семејството, а во знак на благодарност, таа со себе го зема и сиромашниот виолинист.

Надворешни врски
----------------

Charlie Chaplin - The Vagabond (1916) - YouTube

Наводи
------

1. ↑  IMDb, The Vagabond (1916) (пристапено на 19.4.2016)
2. ↑  IMDb, The Vagabond (1916) (пристапено на 19.4.2016)
**Сообраќајна психологија** е дисциплина на психологијата што ги проучува односот помеѓу психолошките процеси и однесувањето на учесниците во сообраќајот односно патните корисници. Во принцип, сообраќајната психологија има за цел да ги применува теоретските аспекти на психологијата со цел да се подобри сообраќајната подвижност (подвижност) преку помагање да се развијат и да се применат противмерки на сообраќајни несреќи, како и преку воведување на саканото однесување, преку образование и мотивација на учесниците во сообраќајот и корисниците на патиштата.

A yield sign.Знак за предност
Однесувањето често се изучува во врска со истражувања на сообраќајните несреќи со цел да се оценат причините и разликите во несреќа вклученост. Сообраќајните психолози се разликуваат три мотивации на однесувањето на возачите: образложено или планирано однесување, импулсивно или емоционално однесување, и вообичаено однесување. Дополнително, социјалните и когнитивните примени на психологијата се користат за цели, како што се: спроведување на законите и сообраќајните правила, безбедноста во сообраќајот и на патиштата, образовни кампањи, и, исто така, терапевтски и програми за рехабилитација.
| 
Поврзано |
| --- |
| * Настани во 0 година
* Државни водачи по година
 |

Ова е **список на државни водачи, премиери, и други водачи**  во **0** година. 
Ова е **список на државни водачи** во 0 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
| Скијачки скокови наЗимските олимписки игри 2010 |
| --- |
| Мала скокалница |
| Голема скокалница |
| Голема скокалница (тимски) |
| Квалификации |

Натпрeварите во **скијачки скокови на големата скокалница** на Зимските олимписки игри 2010 се одржала на 19 и 20 февруари.

Натпреварите во двата дена се одржале во Вислер. На 19 февруари, со почеток во 10:00 по месно време (UTC-8) се одржале квалификациите, а на 12 февруари, со почеток во 9:45 се одржале финалните натпревари.

Златниот медал го освоил Швајцарецот Симон Аман, кој со овој успех и својот четврти златен медал на Олимписките игри се изедначил со Финецот Мати Никенен, кој исто така имал 4 златни медали од Зимските олимписки игри во овој спорт.

Освојувачи на медали
--------------------

|  |  |  |
| --- | --- | --- |
| **Злато** | **Сребро** | **Бронза** |
| Швајцарија Симон Аман | Полска Адам Малиш | Австрија Грегор Шлиренцауер |

Надворешни врски
----------------

* Скијачки скокови на официјалното мрежно место на игрите (англиски) (француски)
**„Сопатник"** (руски: *Спутник*) — филм на режисерот Егор Абраменко од 2020 година. Главните улоги ги играат: Оксана Акиншина, Фјодор Бондарчук, Пјотр Фјодоров и Антон Васиљев.

Синопсис
--------

По чудниот инцидент што се случува на советскиот вселенски брод, само еден космонаут пристигнува жив на Земјата. Меѓутоа, тој не знае дека не е сам. Космонаутот е веднаш префрлен во тајна воена база, каде по деталното испитување станува јасно дека во неговото тело се наоѓа суштество од вселената. Состојбата се заострува кога суштеството се обидува да побегне.

Наводи
------

1. ↑  РТС, Сапутник (пристапено на 8.5.2022)
**Дејан Јанушев** (попознат како **Скит Скитара**) е роден на 9 јануари 1987

 година во Скопје. Со творење започнува од својата 12 годишна возраст. На 15 години заедно со својот другар Марко Слаткаристика ја оформуваат хип-хоп групата "Единствена Опција" и во 2004 година го издаваат албумот "Рап Тврдина". Во 2006 година имаат свој настап на престижниот музички фестивал "Егзит" кој се одржува во Нови Сад. Во 2008 година заедно со Пука Козметика, Слаткар, Ел Мариачи, Боро Лаказ, Кацар, Желе, Сиги, Аце НЛ, Че и Дј Димитриј Је Ја Јоу, ја оформуваат групацијата "Токсикологија".

Скит Скитара е продуцент, текстописец, пее и рецитира. Продуцент е на сите големи хитови на групацијата "Токсикологија" како што се "Ново Лисиче Будало", "4екераукц", "Смеј се и пеј", и многу други. До сега соработувал и е во одлична соработка со скоро сите македонски хип-хоп групи и артисти. Првиот соло албум на Скит Скитара е насловен "Скит го има она…маафака" кој излезе јуни 2010 година во соработка со Јованов Рекордс. Во својот прв соло албум ќе се појави не само како артист туку и како кант автор на сите песни.

Наводи
------

1. ↑  Една недела Скит на прво место за ремиксот на Бијонсе[*мртва врска*]; преземено од Инпрес (Скопје, 23 февруари 2012 (ИНПРЕС))
2. ↑  Прв албум на Скит Скитара[*мртва врска*]
3. ↑  Јованов Рекордс[*мртва врска*]

Надворешни врски
----------------

* Податоци за музичкото портфолио на Скит Скитара може да најдете на ВБУ Музички Регистар (www.muzichkiregistar.com)
**Бањанска Река** (некаде позната и како **Крива Река**) — река во Македонија, лева притока на реката Лепенец.

Тек
---

Нејзината должина изнесува околу 15 километри. Извира високо на падините на Скопска Црна Гора и протекува во правец од север кон југ, низ стрмна долина (кањон) со високи засечени падини и карпи во близината на средновековниот манастир „Свети Илија" сѐ до селото Бањани. Од селото Бањани продолжува да тече низ пространата зарамнета висорамнина во Скопската Котлина сѐ до под селото Бразда, каде се составува со Кучевишка Река, од каде што го завртуваат својот правец на течење кон запад и југозапад сѐ до вливот во реката Лепенец, наспроти селото Волково.

Воден потенцијал
----------------

Реката се одликува со чиста и бистра вода и висок водостој посебно во рана пролет. Во горниот тек на реката во стрмната долина над манастирот Св. Илија на Скопска Црна Гора, моментално активно се работи на изградбата на брана со минихидро централа која со електрична струја, вода за пиење и вода за наводнување на обработливото земјиште ќе го снабдува селото Бањани и неговата околина.

Рибник
------

Кај селото Бањани на водите на реката постои и рибник, а од рибниот и животински свет се застапени кркушките, бојникот, карашот и речниот рак. Ливадите на двата брега на реката во околината на манастирот Св. Илија се често посетувани од излетници и туристи во текот на целата година.

Галерија
--------

* Поглед на рекатаПоглед на реката
* Брзаци на рекатаБрзаци на реката
* Реката на патот кон врвот РамноРеката на патот кон врвот Рамно

Наводи
------

1. ↑  Петров, Гьорче. *Материали по изучванието на Македония*. Печатница Вълковъ, София, 1896. стр.140
2. ↑  „Мини акумулација на Бањанска река за водоснабдување и наводнување - „Вест" (14.2.2001)". Архивирано од изворникот на 2014-04-29. Посетено на 2013-03-10.

Надворешни врски
----------------

* Бањанска Река на Ризницата ?
**Скитањата на Осијан и други песни** (англиски: *The Wanderings of Oisin and Other Poems*) е првата поетска збирка на ирскиот поет Вилијам Батлер Јејтс, објавена во 1889 година. Печатењето на книгата го помогнал ирскиот национален деец Џон О'Лири кој го организирал собирањето на претплатата, а преводот на англиски јазик го направил Семјуел Фергусон.

Содржина
--------

Збирката ги содржи следниве песни:

* Скитањата на Осијан (The Wanderings of Oisin)
* Песната на среќниот овчар (The Song of the Happy Shepherd)
* Тажниот овчар (The Sad Shepherd)
* Наметката, чамецот и чевлите (The Cloak, the Boat, and the Shoes)
* Анашуја и Виџаја (Anashuya and Vijaya)
* Индиецот врз бог (The Indian upon God)
* Индиецот на неговата сакана (The Indian to His Love)
* Паѓањето на лисјето (The Falling of the Leaves)
* Ефемера (Ephemera)
* Лудилото на кралот Гол (The Madness of King Goll)
* Украденото дете (The Stolen Child)
* На островот во водата (To an Isle in the Water)
* Во градината Сали (Down by the Salley Gardens)
* Медитацијата на стариот рибар (The Meditation of the Old Fisherman)
* Баладата за отецот О'Харт (The Ballad of Father O'Hart)
* Баладата за Моли Меги (The Ballad of Moll Magee)
* Баладата за ловецот на лисици (The Ballad of the Foxhunter)

Осврт кон делото
----------------

Централно место во збирката зазема долгата наративна песна „Скитањата на Осијан" или „Скитањата на Оишин" која Јејтс ја започнал во 1886, ја завршил во 1888, а ја објавил во 1889 година. Темата за песната Јејтс ја зел од познатата ирска легенда за Осијан. Во „Скитањата на Осијан", трите патувања ги симболизираат трите фази во животот на Јејтс: среќното детство во Слајгоу (првата книга), напорното момчештво во Лондон (втората книга) и младоста во Хаут (третата книга). Исто така, таа е поврзана и со ирското национално ослободително движење, зашто госпоѓата која ја спасува Осијан е Ирска. Според критичарот Еллман, поемата е ирска по името и по пејзажите, по стилот е предрафаелитска, а по методот симболистичка. Поемата е значајна како прв пристап на Јејтс кон митологијата и историјата кои се посмислено и посилно присутни во подоцнежното негово творештво. Во едно свое писмо од времето на објавувањето на песната, самиот Јејтс ги воочува нејзините слабости, пишувајќи: „Немам преголеми надежи во врска со книгата. Се плашам дека бев малку неразбирлив. А, навистина, имав нешто да кажам. Не знам дали го реков тоа. Сето тоа сега изгледа збркано, неповрзано, нејасно."

Наводи
------

1. ↑  Milovan Danojlić, „Jejtsovi koreni", во: Viljem Batler Jejts, *Kula*. Beograd: Beogradski izdavačko-grafički zavod, 1978, стр. 37-38.
| 
Поврзано |
| --- |
| * Настани во 42 година
* Државни водачи по година
 |

Ова е **список на државни водачи, премиери, и други водачи**  во **42** година. 
Ова е **список на државни водачи** во 42 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Котлината Сариѓол со градот Кајлари
**Сариѓол** (грчки: *Σαρῆ Γκιόλ*) или **Кајларско Поле** — голема котлина во западна Егејска Македонија, денес во Грција. Оградена е на исток од планината Каракамен со краците Негушка Планина (Дурла) на североисток и Докса на југоисток. На југозапад се издига планината Сињак, а од северозапад е Нередска Планина (Вич). На југ Сариѓол преминува во Кожанското Поле, а на север се четирите езера — Рудничкото, Зазерци, Островското и Петерското, како и планините Мала Река и Мала Ниџе. Најважно населено место во котлината е градот Кајлари (Птолемаида).

Поврзано
--------

* Кајларско
* Кожанско Поле

Наводи
------

1. ↑  Кѫнчовъ, Василъ (1900). *Македония. Етнография и Статистика*. София: Българско Книжовно Дружество. стр. 27. Посетено на 2015-09-12.
2. ↑  Μανάδης, Νικηφόρος. „Τα εκκλησιαστικά της επαρχίας Εορδαίας, σ. 7" (PDF). Архивирано од изворникот (PDF) на 2015-12-08. Посетено на 2015-09-12.

Координати: 40°33′1″N 21°43′26″E﻿ / ﻿40.55028° СГШ; 21.72389° ИГД﻿ / 40.55028; 21.72389
Американски филм.
**Свештеникот** (англиски: *The Pilgrim*) - американски филм од 1923 година, во режија на Чарли Чаплин, кој е автор и на сценариото и ја игра главната улога, заедно со Една Пурвианс, Хенри Бергман, Сид Чаплин, Меј Велс, Том Мареј, Мек Свејн, Лојал Андервуд и Чарлс Рејснер.

Содржина
--------

Еден затвореник (го игра Чаплин) успева да побегне од затворот и се преоблекува во свештеник. Тој оди во едно мало место во Тексас, каде очекуваат да пристигне новиот свештеник. Таму, верниците мислат дека затвореникот е свештеникот и љубезно го дочекуваат, а него го сместуваат во домот на една убава девојка (ја игра Пурвианс). Меѓутоа, „свештеникот" го препознава еден крадец (го игра Рејснер), кој заедно со него ја делел затворската ќелија. Девојката го кани во куќата, а тој ги краде парите наменети за отплата на хипотеката за куќата. Потоа, крадецот оди во казиното, но „свештеникот" успева да му ги земе парите и да ѝ ги врати на девојката. Сепак, шерифот (го игра Мареј) го открива вистинскиот идентитет на „свештеникот" и мора да го уапси. Меѓутоа, бидејќи тој ги вратил парите, шерифот го носи до границата со Мексико и го пушта да побегне.

Наводи
------

1. ↑  IMDb, The Pilgrim (1923) (пристапено на 23.12.2017)
2. ↑  IMDb, The Pilgrim (1923) (пристапено на 23.12.2017)
**Грешка во скриптата: Функцијата „infoboxTemplate" не постои.**
**Рон Петер Влаар** ( холандски изговор: [ˈrɔn ˈvlaːr]  ; роден на 16 февруари 1985 година) — холандски фудбалер кој игра како централен одбранбен за АЗ Алкмар во Ередивизие, откако се вратил да игра во неговиот прв професионален клуб.

Влар е холандски интернационалец од 2005 година. Тој ја претставувал својата земја на Еуро 2012 и Светското фудбалско првенство во 2014 година што го освоил бронзениот медал. Влар настапил 32 пати за репрезентацијата на Холандија и играл како капитен за Феенорд и на Астон Вила .

Ран живот
---------

Наводи
------
**Бановина Хрватска** (српскохрватски: *Banovina Hrvatska / Бановина Хрватска*) — бановина во Кралството Југославија која постоела од 1939 до 1941 година. Настанала со спојување на Савската и Приморската бановина и делови од Дринската, Зетската и Дунавската бановина. Нејзината територија ја опфаќала денешна Хрватска и делови од Босна и Херцеговина и Србија. Нејзин главен град бил Загреб. Во текот на краткото постоење на оваа бановина, единствениот нејзин бан бил Иван Шубашиќ.

Позадина
--------

Историја
--------

Демографија
-----------

Наводи
------



|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Ронебјан од Коро.
**Ронебјан** е река во Блекинге и јужен Смоланд и е околу 85 км долго од езерото Ротнен. Ако се изброи најдолгото можно растојание, од изворот до морето, реката е 117 км долга. Сливното подрачје е 1 114 km². Од нив, 70 се % шума, 8 % вода, 5 % обработливо земјиште, 2 % пасиште, 2 % урбано земјиште и 13 % друго земјиште. Просечниот проток на вода во устието е околу 8 m³ / s. Во регистарот на главните сливни подрачја во Шведска, Ронебјан е бр.82.

Реката тече нагоре кон езерото Ротен (149 метри надморска височина) во Општина Лесебо а потоа тече на југ во Општина Тингсрид, преку Кнасјон, Веден, Хамарен, Вирен. Потоа тече низ Бастјон, Хобергсјон, Сандсјон, Крокфјорден, Татамаласјон и Ротланген, каде што влегува во општината Ронеби. Потоа тече низ урбаната област Калинге и во Ронеби каде што тече надолу по водопад, покрај Градското собрание и околу центарот, потоа повторно јужно покрај езерото Ронеби и надолу до Ронебихамн каде што се влева во Ронебифјарден и Балтичкото Море.

Во долниот дел на реката Ронеби, летото кратко време се одржуваат патувања со брод со водич.

Во Карлснасгарден, можете да изнајмите кануа за кануање во реката Ронеби во текот на летниот период. Од 2005 година, постои и пешачка патека помеѓу Карлснасгарден и Ронеби, која во голема мера минува покрај реката.

Во Ронебијан во Ронеби се наоѓаат Старото градско собрание и паркот на градското собрание.

Видови риби
-----------

Реката е дом на Костур, платика, речна пастрмка, штука, Роуч и тенката јагула. Долниот дел е познат по риболовот во виножито.

Другите реки на Блекинге
------------------------

* Морумсан
* Миеан
* Брокнеон
* Виеридсон
* Нетрабион
* Ликебијон
**„Богови и чудовишта"** (англиски: *Gods and Monsters*) – филм на режисерот Бил Кондон (Bill Condon) од 1998 година, а Кондон е и автор на сценариото, засновано врз романот „Таткото на Франкенштајн" (англиски: *Father of Frankenstein*) на Кристофер Брем (Christophera Brama). Главните улоги ги играат: Ијан Мекелен (Ian McKellen), Брендан Фрејзер (Brendan Fraser), Лин Редгрејв (Lynn Redgrave), Лолита Давидович (Lolita Davidovich), Дејвид Дјукс (David Dukes), Марк Кили (Mark Kiely), Џек Плотник (Jack Plotnick), Џек Бејтс (Jack Betts) итн. Филмот бил номиниран за наградата „Оскар" во три категории, а победил само во категоријата за најдобро адаптирано сценарио. Исто така, филмот ја освоил и наградата „Златен глобус" за најдобра споредна женска улога (Редгрејв). Филмот ги прикажува последните денови на режисерот Џејмс Вејл, а Кондон успеал да создаде сугестивно и стилизирано дело со извонредна атмосфера и со одлични глумечки креации.

Синопсис
--------

Во 1957 година, познатиот режисер на хорор-филмови од 1930-тите и 1940-тите, Џејмс Вејл (го игра Мекелен), живее на раскошен имот за кој се грижи слугинката Хана (ја игра Редгрејв). Вејл е циничен човек со остар јазик, а пред речиси две децении се повлекол од филмот. Хана е незадоволна поради тоа што Вејл често во својата вила прима посети на млади мажи. Неодамна, тој преживеал мозочен удар, а како последица на тоа има чести несвестици и халуцинации, поради што е свесен дека наскоро би можел да умре. Еден ден, на неговиот имот се вработува нов градинар, поранешниот маринец, згодниот Клејтон Бун (го игра Фрејзер), а Вејл ведаш го забележува, иако Клејтон не знае ништо за неговата сексуална ориентација. Кога режисерот му предлага да му позира како сликарски модел, Клејтон почнува да се сомнева, но сфаќа дека Вејл го интригира, па дури и го воодушевува на посебен начин, така што сепак прифаќа да му позира...

Наводи
------






1. ↑  Bogovi i čudovišta, američko-britanski film (пристапено на 7.5.2022)
**Управната зградата на Банко Боависта** - еден од најзначајните проекти на Оскар Нимаер во Рио де Жанеиро. Дизајнирана во 1946 година, вклучувало структурни наводи на инженерот Жоаким Кардозо. Отворена била во 1948 година.

Почитувајќи ја сончевата инциденца, предната фасада изненадува со закривената завеса од стаклени тули, помеѓу влезот, што ја осветлува внатрешноста на зградата. Западната фасада има дрвен сонцо-прекршувач што може да се прилагоди според потребите и северната фасада има хоризонтални бетонски брисети, слични на оние од седиштето на Министерството на образование и здравство.

На фасадата има мозаичен панел, од Пауло Вернек и внатре „Првата маса во Бразил", платно од Портинари, насликано во годината кога била инаугурирана зградата.

Зградата била наведена од Државниот институт за културно наследство (ИНЕПАЦ) во 1992 година.

Наводи
------

1. 1 2  „Guia de Bens Tombados - Consulta de Bem". Архивирано од изворникот на 2013-03-16. Посетено на 15 декември 2020.

Поврзано
--------

* Оскар Нимаер
* Жоаким Кардозо

Надворешни врски
----------------

* Imagem da fachada com pilotis, tijolo de vidro e painel de Paulo Werneck Архивирано на 29 мај 2007 г.

|  |  |
| --- | --- |
| Stub icon | *Оваа статија поврзана со архитектурата е никулец. Можете да помогнете со тоа што ќе ја проширите.** п
* р
* у
 |
**Банкетниот дом** (англ. *Banqueting House*) е единствениот преостанат дел од некогашната Вајтхолска палата. Домот се наоѓа недалеку од плоштадот Трафалгар, во Лондон, Англија. Самата градба има значајно место во историјата на англиската архитектура, бидејќи таа била една од првите кои требало да се реконструираат од неокласична во англиска архитектура.

Објектот бил изграден во 1619 година, од страна на Иниго Џонс, а завршена во 1622 година. Главниот архитект архитектонски паднал под големо влијание на италијанскиот архитект Андреја Паладио. За изградба на објектот биле издвоени £15.618. Во 1649 година Чарлс I бил погубен токму пред оваа зграда. Самиот дом најверојатно бил планиран да биде дел од големата палата Вајтхол, но со започнувањето на Граѓанската војна во Англија, тоа било оневозможено, главно поради опожарувањето на Вајтхол. Во 1685 г. Банкетниот дом станал првиот објект во Англија што имал стакло на прозорците.

Наводи
------

1. ↑  Иако Краличината куќа во Гринич напати се смета за првото класично здание во Англија, нејзиното довршуивање е одложено сè со 1635, тринаесет години по потворањето на Банкетниот дом. Халидеј, стр. 149
2. ↑  Coppelstone, p 835

Координати: 51°30′16″ N; 0°07′32″ W﻿ / ﻿51.5044° СГШ; 0.1256° ЗГД﻿ / 51.5044; -0.1256
Emberiza schoeniclus
**Блатната стрнарка** (науч. *Emberiza schoeniclus*) е врапчевидна птица овесарка од семејството на стрнарките *Emberizidae*, група, која современите авторитети ја издвоија од семејството на зебите *Fringillidae*. Распространета е низ Европа и умерена и северна Азија, вклучувајќи ја и Македонија. Таа е претежно птица преселница која зимува понајуг, но популациите кои живеат во топлиот југозапад од опсегот се постојани жители.

Опис
----

Блатната стрнарка е птица со средна големина, долга 13.5-15.5 см, со мал, но цврст клун карактеристичен за птиците што се хранат со семиња. Мажјакот има црна глава и грло, бел околувратник, бели долни делови и многу избразденошарен кафеав грб. Женката е многу побледа, со кафеава глава со линии и одоздола е, исто така, цела прошарана со линии. 
Песната на мажјакот е повторливо, на некој начин монотоно *црип*.

Поведение
---------

Живеалиштето на блатната стрнарка се влажните предели, ливадите крај мочуриштата, трските и бујната вегетација.

Гнездото го прави на земја или ниско близу до земјата каде несе 4-7 јајца со карактеристични шарки, како влакненца.

Младенчињата ги храни со инсекти, инаку се храни со семиња.

Галерија
--------

* Мажјак зиме, во АнглијаМажјак зиме, во Англија
* Во својата животна срединаВо својата животна средина
* ЖенкаЖенка
* ЈајцаЈајца
* Пеење

Наводи
------

* „*Emberiza schoeniclus*". *IUCN Red List. Version 2006*. International Union for Conservation of Nature. 2004. Посетено на 12 May 2006. Database entry includes justification for why this species is of least concern

Надворешни врски
----------------

|  |  |
| --- | --- |
| Ризница | „Блатна стрнарка" на Ризницата ? |

* *Emberiza schoeniclus* : пеење
* ARKive Архивирано на 24 мај 2008 г. Видео
* Возраст и пол (PDF; 3.7 MB) од Javier Blasco-Zumeta and Gerd-Michael Heinze Архивирано на 26 декември 2011 г.
**Силва Арсија** е шумска или пошумена област во близина на Рим, сместена на местото каде што се надоврзувале римските и веентинските територии. Легендата вели дека во 509 п.н.е. Римјаните го слушнале пророчкиот глас на Силван кој ја претскажувал нивната победа над Етрурците (Тит Ливиј), 2.7.2. Во битката кај Силва Арсија таа година, силите за кои се вели дека биле собрани од етрурскиот Таркин биле поразени, но со загубата на римскиот конзул Луциј Јуниј Брут. Шумата, богата со дрва од суштинско значење за бродоградба, била одземена од Етрурците од Веи од страна на Анкус Мартиус.

Наводи
------

1. ↑  Dionysius of Halicarnassus 5.14-17 mentions in this context the sacred grove of a hero *Horatus*; in their notes on Livy 2.7.2, Charles Anthon and Hugh Craig minimized its extent as a forest: "It was probably nothing more than a sacred grove." (Anthon and Craig, eds.*Titi Livi Ab Urbe Condita: libri I, II, XXI et XXII* (New York, 1884:412);.
2. ↑  "Though the battle of the Silva Arsia is mentioned so often as to deserve some credence, the part played by Tarquinii in the campaign cannot be treated seriously in the absence of evidence that its introduction is due to more than", *Cambridge Ancient History* **7** (1954:396).
3. ↑  Livy, *Ab urbe condita*, 2.6-7
4. ↑  Guglielmo Ferrero, Corrado Barbagallo, *A Short History of Rome* vol. 1 (1905:47).
**Блатечки пат**, населба и некропола - могили од римско време. На 2 км од селото, недалеку од утоката на Сушичка река во Осојница во нивите на Н и Т Арсови со површина од 6-7 декари, се среќаваат фрагменти од керамички садови и градежен материјал. Споствениците на нивите при орање наидувале на темели од објекти, питоси и монети.Во западниот дел на наоѓалиштето се изига мало ритче Булите, на кое доминираат две делумно оштетени могили. На ритчето во северниот крај лежи уште една пооштетна могила со пречник од 10 м.Наоидите не се зачувани.[1].

Наводи
------

1. ↑  Коцо, Димче (1996). *Археолошка карта на Република Македонија*. Скопје: МАНУ. ISBN 9789989101069.
**„Сказни"** — книга со бајки на браќата Грим, објавена во 1972 година од издавачката куќа „Наша книга".

Содржина
--------

Книгата содржи девет бајки:

* „Сламката, јагленчето и гравчето"
* „Младиот великан"
* „Тројцата среќници"
* „Волкот и седумте јариња"
* „Фортуна"
* „Седумте јунаци"
* „Глупавата жена"
* „Бременски музиканти"

Технички податоци
-----------------

Книгата се употребувала како лектира за трето одделение во основните училишта во СР Македонија. Нацртот на корицата го направил Ристо Мијаковски, коректурата ја извршила Наде Микаровска. Книгата е испечатена во графичкиот завод „Киро Дандаро" во Битола, во август 1972 година, а во тираж од 6 000 примероци. Книгата има 36 страници и не е каталогизирана ниту ја има меѓународната ознака ISBN.

Наводи
------

1. ↑  Браќа Грим, *Сказни*, Наша книга, Скопје, 1972.
2. ↑  Браќа Грим, *Сказни*, Наша книга, Скопје, 1972.
Ронеат
**Ронеат** е вид на ксилофон кој се употребува во камбоџанските оркестри  пинпеат и мохори. Овие оркестри се главни застапници на традиционалната хмерска музика  која се свири на кралскиот двор, која ги прати претставите на класичниот театар.
Звучните плочници на овј вид ронеат ксилофон се обесени во низа како висечки мост над дрвеното звучно тело не допирајќи го.

Има два различни ронеат ксилофони, ронеат ек и ронеат тунг. Ронеат ек ја свири темата на мелодијата, служи како помош за оријентација за другите свирачи во оркестарот. Ронеат тунг го прати ронеат ек искитувајќи ја главната мелодија; неговите плочници се подесени подлабоко отколку оние на ронеат ек ксилофонот.
**Блатен јарец** или **коб** (науч. *Kobus kob*) — вид антилопа распространета во Потсахарска Африка, од Националниот парк Гашака Гумти, Нигерија и дел од Сенегал во Јужен Судан. Има витка става и силно тело, а по боја е светлоциметна до кафеавоцрна, со бели дамки на лицето и на вратот и црни пруги на нозете. Мажјакот има прстенести рогови во облик на лира. Живее во густи стада, а мажјаците се борат за дел од земјата, т.н. лек, кој може да биде широк само 15 м. Победникот се пари со многу женки.

Во Уганда е застапен подвидот угандски блатен јарец (*K. k. thomasi*), кој важи за еден од државните симболи на земјата.

Наводи
------

1. ↑  IUCN SSC Antelope Specialist Group (2008). „*Kobus kob*". *IUCN Red List. Version 2008*. International Union for Conservation of Nature. Посетено на 10 May 2008.
**Пишан јазик** е поим во лингвистиката кој се однесува на пишаната форма на еден јазик. Пишаниот јазик е знаковен приказ на усниот или знаковниот јазик. Голем број од светските јазици опстојуваат во пишана и устна/ знаковна форма, но голем е бројот на јазици кои се само устни.

Пишан наспроти устен
--------------------

За разлика од устната форма на јазикот, пишаната е поконзервативна и не се менува со истата брзина како и устниот. Понекогаш, еден или повеќе регистри на еден јазик стануваат различни од стандардниот јазик, тогаш се јавуваат дигослите. Сепак, диглосите често се сметаат за еден јазик, односно регистарот (дијалектот, жаргонот) е дел од литературниот јазик.

Пишаниот јазик е тесно сврзан со правописот. Сите јазици користат еден од следните правописи: етимолошки, морфолошки или фонолошки. Сепак, важно е да се напмене дека ниту еден правопис не е чист, туку се користат некои елементи од сите правописи. Македонскиот јазик има фонолошки правопис, односно изговорот и пишаната форма се исти. Англискиот, на пример, користи етимолошки правопис и изговорот често е различен од пишаната форма.

Наводи
------

* Ankerl, Guy. *Global communication without universal civilization*. INU societal research. Vol.1: Coexisting contemporary civilizations : Arabo-Muslim, Bharati, Chinese, and Western. Geneva: INU Press. стр. 59–66, 235–236. ISBN 2-88155-004-5.
* Пишан јазик Архивирано на 18 март 2012 г.

Поврзано
--------

* Системи на пишување
* Устен јазик
* Стандарден јазик
* Литературен јазик

|  |  |
| --- | --- |
| Stub icon | *Оваа статија од областа на лингвистиката е никулец. Можете да помогнете со тоа што ќе ја проширите.** п
* р
* у
 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * п
* р
* у
Видови јазици |
| --- |
|  |
| природна класификација | вештачки јазик  •  загрозен јазик  •  знаковен јазик  •  жив јазик  •  изолиран јазик  •  изумрен јазик  •  мртов јазик  •  некласификуван јазик  •  пишан јазик  •  природен јазик  •  устен јазик |  |
|  |
| социолингвистичка класификација | автономен јазик  •  втор јазик  •  историски јазик  •  „лингва франка"  •  богослужбен јазик  •  мајчин јазик  •  малцински јазик  •  мнозински јазик  •  имигрантски јазик  •  креолски јазик  •  литературен јазик  •  мешан јазик  •  национален јазик  •  пиџин  •  полицентричен јазик  •  престижен јазик  •  работен јазик  •  регионален јазик  •  светски јазик  •  службен јазик  •  современ јазик  •  староседелски јазик  •  стандарден јазик  •  странски јазик  •  универзален јазик |

 |
**„Телохранител"** или „Јоџимбо" (јапонски: 用心棒) — јапонски филм од 1961 година, во режија на Акира Куросава. Главните улоги ги толкуваат: Тоширо Мифуне, Тацуја Накадаи и Такаши Шимура, Сејзабуро Кавазу, Кју Сазанка, Јоко Цукаса, Исузу Јамада, Ејџиро Тоно. Во 1962 година е снимено продолжението на овој филм, со насловот „Санџуро", а две години подоцна филмот го преработил италијанскиот режисер Серџо Леоне со насловот „За грст долари".

Синопсис
--------

Дејствието на филмот се одвива во втората половина на 19 век. Осамениот самурај-скитник Санџуро (го игра Мифуне) пристигнува во мало место и од меанџијата (го игра Тоно) дознава дека во градот владеат две злосторнички семејства: семејството Сејбеи кое тргува со свила и семејството Ушитору кое тргува со саке. Двете семејства се во постојан меѓусебен судир, а Санџуро смислува план како да ги ослободи жителите од теророт. Најпрвин, тој убива тројца луѓе на Ушитори, а потоа оди кај Сејбеи (го игра Кавазу), нудејќи му да му биде телохранител. Меѓутоа, тој ја слуша сопругата (ја игра Јамада) на Сејбеи, која предлага да го убијат отккао ќе го искористат, па непосредно пред битката со кланот на Ушитори, Санџуро дава отказ. Така, кланот на Сејбеи мора да се бори без помошта на Санџуро, но тогаш во градот пристига царскиот инспектор и двете семејства се принудени да склучат примирје. Сепак, Ушитори (го игра Сазанка) изнајмува луѓе кои го убиваат судијата во соседниот град, па инспекторот мора да си замине. Санџуро ги заробува убијците на судијата и му ги предава на Сејбеи, а Ушитори го заробува синот на Сејбеи. Двете семејства се договараат да ги разменат заробениците, но за време на размената, братот на Ушитори, Уносуке (го игра Накадаи), кој е единствениот во градот кој има револвер, ги убива двајцата заробеници на Сејбеи. Тогаш, Сејбеи ја покажува убавата жена Нуи (ја игра Цукаса) која порано ја грабнало семејството Ушитори. Санџуро прави пресврт и се вработува како телохранител на Ушитори, а во една прилика ја ослободува жената. Меѓутоа, брат му на Ушитори дознава за тоа и го заробува Санџуро кого луѓето на Ушитори сурово го измачуваат. Сепак, тој успева да избега со помош на меанџијата, а во меѓувреме, припадниците на кланот Ушитори ја палат куќата на Сејбеи и ги убиваат сите членови на неговото семејство. Откако закрепнува, Санџуро ги убива припадниците на кланот Ушитори.

Наводи
------

1. ↑  РТС, Телесна стража (пристапено на 25.9.2021)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
Џиновска макета на Професор Балтазар во Загреб***Професор Балтазар*** е серија на цртани филмови за деца, за стариот истражувач Професор Балтазар. Снимена е во периодот од 1967 до 1978 година во Загреб. Серијата има вкупно 57 епизоди, а секоја трае од 5 до 10 минути. творец на овој популарен цртан филм е познатиот аниматор Златко Гргиќ.

Серијата и до ден денес останала најуспешниот проект на Загребската школа за цртани филмови. Освен творецот на ликот на Професор Балтазар, Златко Гргиќ, во целиот проект учествувал тим од околу 20 луѓе, меѓу кои биле: Анте Зинановиќ, Павао Шталтер, Борис Колар, Милан Блажековиќ и Златко Боурек. Музиката за цртаниот филм ја компонирал Томица Симовиќ. Името Балтазар на симпатичниот, стар, полн со позитивна енергија научник, кој со задоволство на многу инвентивен начин ги решава проблемите на своите сограѓани, му го дал Павао Шталтер.

Серијата брзо станала многу популарна и во тогашна Југославија, а и во светот вклучувајќи ги: Велика Британија, Германија, Холандија, Финска, Франција, Израел, Италија, Данска, Норвешка, Нов Зеланд, Португалија, Романија, Шведска, Шпанија, Иран, Грција, Канада и Зимбабве. Од 1971 до 1973 година, бил прикажуван и во САД на ABC во детската програма Curiosity Shop. Во 1980 година бил прикажуван во САД на Pinwheel, и на ABC во Австралија.

Во 2005 година почнало снимање на нови продолжетоци на овој култен цртан филм.

Епизоди
-------

Трамвај со слика на Професорот Балтазар во Загреб
### Сезона 1

* Изумител на чевли
* Ханибалови Алпи
* Подемот и падот на Хорацие
* Летечкиот Фабијан
* Маестро Коко
* Мартин на врвот
* За глувчето и саатите
* Роденденска приказна
* Среќа за двајца
* Тетки Плетки
* Јајцемат на Виктор
* Ветровита приказна
* Ѕвезден квартет

### Сезона 2

* Алфред, ноќниот чувар
* Бим-Бум
* Волшебниот колач
* Докторот за животни
* Виножитото на Професор Балтазар
* Фигаро Хоп
* Кројачот Силвестер
* Ледено жешко
* Кукли без коса
* Облачна приказна
* Проблем со несмасност
* Звонко камбанарот
* Најголемиот снешко

### Сезона 3

* Ушите на Амадеус
* Драма околу цвеќиња
* Пиратски проблем
* Незгодите на лавот
* Максол
* Ѕверот Фу Фу
* Облачно со караници
* Пепино Цицероне
* Пингвинот Чарли
* Стоногалката Босица
* Свирка за Мирко
* Пожарникарска приказна
* Весел мост

### Сезона 4

* Балтазаровата љубов
* Балтазаровиот саат
* Хумористична приказна
* Два цилиндра
* Икавица
* Изгубениот зајак
* Криенка
* Кловнот Даниел
* Чевларот Кроко
* Оперската ѕвезда
* Пингвинот Аксел
* Работата си е работа
* Птици
* Спортски живот
* Шампион
* Улични свирачи
* Големото 'рчење
* Виолета и Франц
* Ветерница
* Воздух

Наводи
------

1. ↑  „PROFESOR BALTAZAR". *PROFESOR BALTAZAR* (англиски). Посетено на 2018-05-19.
2. ↑  „Professor Balthazar,". *www.croatianhistory.net*. Посетено на 2018-05-19.
3. ↑  *Professor Balthazar (TV Series 1967–1977)*, Посетено на 2018-05-19
| 
Поврзано |
| --- |
| * Настани во 84 година
* Државни водачи по година
 |

Ова е **список на државни водачи, премиери, и други водачи**  во **84** година. 
Ова е **список на државни водачи** во 84 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Поимите **телеоморф, анаморф и холоморф** се однесуваат на делови од животниот циклус на габите во типовите Ascomycota и Basidiomycota.

* **Телеоморф** е половата репродуктивна форма (морфа), најчесто претставена со плодно тело;
* **Анаморф** е бесполовата репродуктивна форма (морфа), најчесто во вид на мувла. Кога единечна габа произведува повеќе морфолошки различни анаморфи, тогаш тие се нарекуваат синанаморфи;
* **Холоморф** ја означува целата габа, вклучително анаморфите и телеоморфите.

Габите се класифицирани првенствено врз основа на структурите поврзани со половото размножување, кои се непроменети од еволуциски аспект. Но, многу габи се размножуваат само на бесполов начин и не можат лесно да се вклопат во класификација заснована на половите одлики; некои имаат и бесполова, и полова фаза (или форма). Овие проблематични видови најчесто се дел од Ascomycota, но и од Basidiomycota. Дури и меѓу габите кои се размножуваат како на полов начин, така и на бесполов, често само еден метод на размножување може да се набљудува во одреден период или под специфични услови. Уште повеќе, габите обично растат во мешани колонии и меѓусебно спорулираат. Овие факти значително ја отежнуваат можноста за поврзување на различните фази (форми) од истата габа. Членот 59 од Меѓународниот правилник за ботаничка номенклатура им дозволува на миколозите да даваат едни имиња на габите кои се размножуваат бесполово (анаморфи), а други на нивните полови фази (телеоморфи). Кога постојат имиња за анаморфната и телеоморфната фаза од истата габа, холоморфот го зема или името на телеоморфот, или под одредени услови може да го земе името на анаморфот.

Габите за кои се знае дека не даваат телеоморф порано се класифицирале во еден вештачки тип - "Deuteromycota", познат и како "Fungi imperfecti".
**Силата на магнумот** (англиски: *Magnum Force*) е американски филм од 1973 година, во режија на Тед Пост, во кој главната улога ја толкува Клинт Иствуд. Другите улоги ги толкуваат: Хал Холбрук, Мичел Рајан, Дејвид Соул, Фелтон Пери, Тим Метсон, итн. Тој е вториот филм од циклусот посветен на Валканиот Хари.

Синопсис
--------

Исто како и во првиот дел од циклусот, дејството на филмот повторно се случува во Сан Франциско, каде на секој чекор владее криминалот, а полицијата е немоќна да му се спротивстави. Неочекувано, човек во полициска униформа започнува да ги убива криминалците, а во истрагата е вклучен и полицаецот Хари Калахан (го игра Иствуд). Еднаш, додека вежба пукање со пиштол, тој запознава неколку нови, млади полицајци кои исто како него се докажуваат како одлични стрелци. По некое време, при убиството на еден криминалец е убиен и стариот полицаец МекКој (го игра Рајан) кој му е пријател на Хари. Во меѓувреме, Хари започнува да се сомнева дека убиецот е полицаец, а наскоро, за време на годишниот полициски натпревар во пукање со пиштол (на кој Хари е повеќекратен победник) тој го открива полицаецот кој ги убива криминалците: се работи за Дејвис (го игра Соул), кој е еден од групата нови полицајци. Така, Хари заклучува дека во рамките на полицијата постои неформална организација, составена од полицајци кои законот го презеле во своите раце. Истовремено, и таа група насетува дека е откриена, па полицајците му се закануваат на Хари, а потоа му подметнуваат експлозив и го убиваат неговиот ортак (го игра Пери). Тогаш, Хари го повикува на помош началникот на полицијата Бригс (го игра Холбрук), но се открива дека и тој е вклучен во неформалната група. Сепак, Хари успева да го совлада Бригс, но по него тргнуваат тројца полицајци на мотори. Хари успева да побегне на еден стар, напуштен брод, каде ги убива полицајците, но повторно се појавува началникот Бригс, кој има намера да го обвини Хари за убиството на полицајците. Меѓутоа, Хари успева да го надмудри, ставајќи му експлозив во автомобилот и Бригс погинува.

Наводи
------

1. ↑  IMDb, Magnum Force (1973) (пристапено на 21.5.2018)
2. ↑  IMDb, Magnum Force (1973) (пристапено на 21.5.2018)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 205792121
* GND: 4548617-7
* SUDOC: 179305263
* BNF: cb164738780 (податоци)
* NKC: unn2008484311

 |

 |
Овој напис ги наведува мочурливите места во Македонија опфатени со Рамсарската конвенција.

Статистика
----------

Рамсарската конвенција стапила на сила во Македонија на 28 јули 1977 година, како дел од тогашна СФРЈ и продолжува да се применува и по нејзината независност од 8 септември 1991 година.

Во јануари 2020 година, земјата има 2 рамсарски локации, со површина од 216,16 км2 (помалку од 1% од територијата на Македонија).

Список
------

| Место | Општина | Забелешки | Датум | Површина(км2) | Надм. висина(m) | Рамсарки идентификатор | Идентификатор наСПБЗП | Координати | Слика |
| --- | --- | --- | --- | --- | --- | --- | --- | --- | --- |
| Преспанско Езеро | Ресен |  | 4 април 1995 | 189,20 | 844 - 856 | 726 | 127887 | 40°55′59″ N; 21°01′01″ E﻿ / ﻿40.933° СГШ; 21.017° ИГД﻿ / 40.933; 21.017 |  |
| Дојранско Езеро | Дојран |  | 2 август 2007 | 26,96 | 140 - 148 | 1735 | 903090 | 41°12′47″ N; 22°44′02″ E﻿ / ﻿41.213° СГШ; 22.734° ИГД﻿ / 41.213; 22.734 |  |

Поврзано
--------

* Рамсарска конвенција

Наводи
------

1. ↑  Македонија на семрежното место на Рамсар